# FINA (agencija)

### Izvor: Wikipedija

## [uredi] Financijska agencija - FINA

Financijska agencija je jedna od najvećih hrvatskih tvrtki, a bavi se obavljanjem transakcija u platnom prometu, prijevozom gotova novca, pružanjem poslovnih informacija i elektroničkih servisa. Uz ove usluge FINA je značajan tržišni igrač na području arhiviranja te podrška državi u realizaciji velikih projekata kao što je HITRO.HR.

FINA zapošljava 5000 ljudi i ostvaruje godišnji prihod od oko milijardu kuna. Najveći dio prihoda ostvaruje kroz ugovore o obavljanju platnog prometa s bankama i prijevoz gotova novca, ali zadnjih je par godina značajan trend povećanja prihoda od poslovanja s građanstvom (plaćanje računa), prihoda od elektroničkih servisa (FINA e-kartica, e-potpis…) te prihoda od prodaje poslovnih informacija (BONPLUS, BON1, registri…).

FINA ima preko 180 poslovnih jedinica diljem Hrvatske.

## [uredi] Vizija

FINA će postati općeprihvaćeni hrvatski pružatelj usluga zadovoljavanjem svakodnevnih potreba svakoga svog pojedinog klijenta. Svojim klijentima FINA nudi obavljanje transakcija i omogućuje korištenje elektroničkih servisa, informacija i usluga s dodanom vrijednosti kakve ne pruža niti jedna druga tvrtka.

## [uredi] Misija

FINA nudi individualizirane financijske i administrativne usluge bez obzira na to koliko one male bile, pri čemu se svakome klijentu poklanja jednaka pažnja, jer u FINA-i male stvari puno znače.

## [uredi] Povijest

Iako ima polustoljetnu poslovnu tradiciju, Financijska agencija pod ovim imenom djeluje od siječnja 2002. godine. Tada je donesen Zakon o Financijskoj agenciji, kojim je ta institucija u vlasništvu države naslijedila prava, obveze i imovinu bivšega Zavoda za platni prometa (ZAP) i nastavila u tržišnome okruženju oblikovati svoju poslovnu politiku.

Zavod za platni promet naslijedio je 1993. Službu društvenog knjigovodstva, koja je u bivšoj državi imala isključivo pravo obavljati transakcije platnog prometa u tuzemstvu. ZAP se usavršavao i tehnološki i organizacijski te je do 2002. zadržao monopol na području platnog prometa. Više od 500 000 transakcija dnevno obrađenih u realnom vremenu, iznimno visok stupanj zadovoljstva klijenata te izrazito pozitivne ocjene domaćih i inozemnih institucija pridonijeli su stjecanju vrhunske reputacije ZAP-a na financijskome tržištu.

## [uredi] Uprava

Zoran Maksić (predsjednik Uprave), Dražen Jurković (član Uprave), Kristijan Kovač (član Uprave), Tomislav Vintar (član Uprave)

## [uredi] Vanjske poveznice

- http://www.fina.hr

Dobavljeno iz "http://hr.wikipedia.org../../../f/i/n/FINA_%28agencija%29_858d.html"

Kategorija: Hrvatske tvrtke

##### Views

- Članak
- Razgovor
- Trenutna inačica

##### Traži